ఆగ్రా : హిందూమతాన్ని పరిరక్షించుకునేందుకు రెండు లక్షల మంది భజరంగ్ దళ్ కార్యకర్తలను ధరమ్ యోధులుగా తీర్చిదిద్దనున్నట్లు విశ్వహిందూ పరిషత్ యూపీ రాష్ట్ర శాఖ కార్యదర్శి రాకేష్ త్యాగి వెల్లడించారు. బాబ్రీ మసీదు కూల్చివేసి 25 సంవత్సరాలు అయిన సందర్భంగా డిసెంబరు 6వతేదీన ఈ యోధులు త్రిశూలదీక్ష చేపడతామని రాకేష్ పేర్కొన్నారు. ఎవరైనా ఆలయాలు కూల్చేందుకు యత్నించినా, ఎవరైనా హిందూమతంపై, ఆవులపై దాడులు చేసినా, లవ్ జిహాద్ కు పాల్పడిన సందర్భాల్లో ఈ ధరమ్ యోధులు చర్యలు తీసుకుంటారని రాకేష్ వివరించారు. శివుడి సాక్షిగా త్రిశూల దీక్షను హిందూ యోధులు చేపట్టేలా చూస్తామని వీహెచ్ పీ అంతర్జాతీయ సంయుక్త కార్యదర్శి సురేంద్ర జైన్ చెప్పారు. త్రిశూలం ఆయుధం కాదని, హిందూ మతాన్ని పరిరక్షించుకునేందుకు హిందూ యువకులు చేపట్టేది త్రిశూలమని త్యాగి వివరించారు. ఉత్తరప్రదేశ్ రాష్ట్రంలో నవంబరు 19 నుంచి డిసెంబరు 6వతేదీ వరకు ఐదు లక్షల మంది హిందూ యువతకు భజరంగ్ దళ్ సభ్యత్వం ఇచ్చి వారితో త్రిశూల దీక్ష కార్యక్రమాన్ని చేపడతామని భజరంగ్ దళ్ జాతీయ కన్వీనర్ మనోజ్ వర్మ వెల్లడించారు.-----
agra : hinduumataanni parirakshinchukunenduka rendu lakshala mandi bhajarang dal kaaryakartalanu dharam yodhulugaa teerchididdanunnatla vishwahinduu parishat up rashtra saakha kaaryadarsi rakesh tyaagi velladinchaaru. babri maseedu koolchivesi 25 samvatsaraalu ayina sandarbhamgaa disembaru 6vateedeena ee yodhulu trisuladiksha chepadatamani rakesh perkonnaru. evaraina aalayaalu koolchenduku yatninchinaa, evaraina hinduumatampai, aavulapai daadulu chesina, lav jihad ku paalpadina sandarbhaallo ee dharam yodhulu charyalu teesukuntaarani rakesh vivarinchaaru. shivudi saakshigaa trisula deekshanu hindu yodhulu chepattela chustamani veehech pee antarjaatiiya samyukta kaaryadarsi surendra jain cheppaaru. trisulam aayudham kaadani, hindu mataanni parirakshinchukunenduka hindu yuvakulu chepattedi trisuulamani tyaagi vivarinchaaru. uttarapradesh rashtramlo navambaru 19 nunchi disembaru 6vatedii varaku aidu lakshala mandi hindu yuvataku bhajarang dal sabhyatvam ichi vaaritho trisula deeksha kaaryakramaanni chepadatamani bhajarang dal jaateeya conveaner manoz varma velladinchaaru.-----